În urmă cu un an, Max defila triumfător într-un vehicul blindat, alături de cel căruia i-a fost aproape în Afganistan.

„Îl cheamă Max și are o experiență bogată în teatrul de război” - așa era prezentat la paradă.

FOTO: Digi24

Ciobănescul german purta tricolorul şi era decorat pentru merite deosebite în grad de cavaler. Avea şi de ce. Max a salvat vieţile soldaţilor români atât timp cât s-a aflat în misiune în Afganistan. Parada naţională de anul trecut a fost şI ultima pentru eroul canin. La scurt timp după, Max a fost diagnosticat cu o boală incurabilă, la inimă. Mai apoi, cu dirofilarie, mai exact un ghem de viermi în aceeaşi zonă a corpului. Singura soluţie a fost pensionarea înainte de termen.

Din păcate, legea l-a transformat pe Max dintr-un erou într-un simplu bun al armatei. Legea spune că ciobănescul, din momentul trecerii în rezervă, trebuie dat în grija altei instituţii a statului. NU s-a întâmplat aşa, probabil din cauză că tratamentul, care costă câteva sute de lei pe lună, a fost considerat prea costisitor. În cele din urmă, unui iubitor de animale i s-a făcut milă de câinele-erou şi l-a adoptat. Chiar dacă nu ştie daca-l mai poate vindeca.